C 316/16
MT
Il-Ġurnal Uffiċjali tal-Unjoni Ewropea
6.9.2023
Minbarra li tgħin biex jinżammu l-ekosistemi u jiġi evitat it-tixrid tan-nirien, din is-sistema ta’ produzzjoni tradizzjonali tagħti wkoll lil-laħam minn dawn il-gidien karatteristiċi speċifiċi f’termini ta’ delikatezza, kulur u sukkulenza, prinċipalment minħabba l-mod kif l-annimali jiġu mmaniġġati, it-tul ta’ żmien li jibqgħu mal-ommijiet u d-dieta li jiġu mitmugħa.
Il-gidien inizjalment jiġu mitmugħa l-ħalib ta’ ommhom.
Minħabba r-razez, id-dieta u l-mod kif jiġu mmaniġġati, dan il-ħalib għandu karatteristiċi speċjali li huma differenti minn dawk tal-ħalib prodott f’żoni ġeografiċi barra minn Extremadura.
Il-kompożizzjoni hija tali li d-differenzi jiġu mgħoddija lil-laħam tal-gidien mitmugħa dan il-ħalib.
Il-gidien jiċċaqalqu matul dan il-perjodu li jqattgħu ma’ ommijiethom, u dan iwassal għal livelli ogħla ta’ mijoglobina fil-muskoli.
3.4.
Passi speċifiċi tal-produzzjoni li jridu jsiru fiż-żona ġeografika ddefinita Il-gidien iridu jitwieldu, jitrabbew, jissemmnu u jinqatlu u l-karkassi jridu jitlestew fir-reġjun ta’ Extremadura, sabiex tinżamm l-ispeċifiċità tal-prodott u tiġi żgurata l-kwalità tiegħu, jiġi ggarantit it-trattament xieraq tal-annimali firrigward tal-ħin imqatta’ fit-trasport, jiġu mmonitorjati l-kundizzjonijiet li fihom jinkiseb il-prodott u tiġi garantita t-traċċabbiltà tiegħu.
3.5.
Regoli speċifiċi dwar it-tqattigħ, it-taħkik, l-ippakkjar, eċċ.
It-tqattigħ irid isir fl-impjanti tat-tqattigħ elenkati fir-reġistru xieraq miżmum mill-Bord Regolatorju.
Il-qatgħat tal-laħam jistgħu jiġu ffilettjati u ppakkjati f’impjanti tal-ipproċessar tal-laħam irreġistrati mal-Bord Regolatorju jew fi stabbilimenti speċifiċi fil-postijiet tal-bejgħ finali li diġà jkunu ffirmaw ftehim ta’ kollaborazzjoni qabel mal-Bord Regolatorju li jkopri l-kontroll, it-tikkettar u l-kummerċjalizzazzjoni tal-laħam protett.
Jistgħu wkoll jinqatgħu u jiġu ffiletjati fil-bini tal-bejgħ bl-imnut fejn issir it-tranżazzjoni mal-konsumatur fl-istess ħin tal-bejgħ.
Il-laħam ma għandux jiġi ffilettjat fl-istess ħin bħal-laħam mhux kopert mill-IĠP.
3.6.
Regoli speċifiċi dwar it-tikkettar Il-qatgħat għandhom jitqiegħdu fis-suq taħt it-trademark u l-marka ta’ ċertifikazzjoni tal-operatur, bl-operatur iċċertifikat ikun fl-aħħar mill-aħħar responsabbli għall-użu xieraq tagħhom.
It-tikketta bil-kliem u l-logo tal-IĠP “CABRITO DE EXTREMADURA” fil-kategorija LECHAL (gidien mhux miftuma) għandha titwaħħal mal-karkassa, man-nofs karkassa, mal-kwart ta’ karkassa u/jew ma’ qatgħat ta’ gidien li jissodisfaw ir-rekwiżiti stabbiliti fit-taqsima 3.2.a).
It-tikketta bil-kliem u l-logo tal-IĠP “CABRITO DE EXTREMADURA” għandha titwaħħal mal-karkassa, man-nofs karkassa, mal-kwart ta’ karkassa u/jew ma’ qatgħat ta’ gidien li jissodisfaw ir-rekwiżiti stabbiliti fit-taqsima 3.2.b).
Apparti l-indikazzjonijiet obbligatorji, it-tikketti jrid ikollhom ukoll dan li ġej: l-identifikazzjoni u l-logo tal-IĠP “CABRITO DE EXTREMADURA” u d-data tat-traċċabbiltà.
Hemm żewġ verżjonijiet tal-logo.
Kull wieħed għandu jintuża biss għal kategorija kummerċjali waħda.
Logo għall-kategorija kummerċjali “Cabrito de Extremadura” lechal (gidien mhux miftuma)